text: Seepärast on ka õige seadustada eutanaasia, nagu Šveitsis, Belgias ja Hollandis. Ja sellest peaksid saama kõige paremini aru just need, kes elavad täisväärtuslikku elu ja siis äkki kaotavad kõik, jäädes parandamatult haigeks. Meie meditsiin on nii arenenud, et suudab peaaegu eksimatult öelda, kas on lootust. Muidugi, ka koomast on imekombel välja tuldud, kuid need on väga haruldased juhtumid. Eiki Nestor ütleb, et eutanaasia meil praegu oleks ebainimlik. Vale puha, just see oleks inimlik. Ebainimlik on lasta inimesel elusalt mädaneda, tuleb lasta tal lahkuda ja vabastada hooldajad hullust koormast.